Pam Shriver
Pamela Howard "Pam" Shriver (født 4. juli 1962 i Baltimore, Maryland, USA) er en tennisspiller fra USA. Hun var en af verdens bedste kvindelige tennisspillere med speciale i double fra slutningen af 1970'erne til begyndelsen af 1990'erne, og hun vandt i løbet af sin karriere 22 grand slam-titler: 21 i damedouble, heraf 20 med Martina Navratilova som makker, og en i mixed double. Hendes bedste grand slam-resultat i single var en finaleplads ved US Open 1978. Hun vandt endvidere OL-guldmedalje i damedouble i 1988 og var en del af det USA hold, der vandt Federation Cup i 1986 og 989. I 1994 blev kun kåret til ITF-verdensmester for kvinder.

Shriver vandt 112 WTA-turneringer i double og besatte førstepladsen på WTA's verdensrangliste i double i 48 uger i årene 1985-86, heraf en periode på 44 uger i træk fra 18. marts 1985 til 19. januar 1986. Hun vandt endvidere 21 WTA-titler i single, og hendes bedste placering på verdensranglisten i single var en tredjeplads den 20. februar 1984.

Hun blev i 2002 valgt ind i International Tennis Hall of Fame.

Eksterne kilder/henvisninger 

Tennisspillere fra USA
Personer fra Baltimore